JOHN PAUL JAKCKSONI TEENISTUS
Räägin teile täna sellest.... las ma ütlen seda teisiti.
Tunnen end seda teemat käsitledes nööpnõelana Boeing 647 lennukis.
Räägin täna tervenemisest ning mõeldes sellele,
et siin on teisi pädevaid piibliõpetajaid,
siis tunnen end mõtlevat: Issand, mida sa õieti palud minul teha?
Olen teadlik sellest, et räägin teemal, millega paljud teist
on väga hästi kursis.
Kuid Püha Vaim on mind õhutanud tervenemisest rääkima,
ja seda ühel viisil, mis vast teile tundub uudsena.
Tahan rääkida ka usust ning usumõõdust.
Roomlastele 12:3, pöördume sinna koos.
Mind õpetati, et see salm räägib alandlikkusest, iseloomust,
sisemisest tarkusest. Olen sellega täiesti nõus.
Kuid salmi lõpp vihjab meile millestki enamast.
Loen Roomlastele 12:3"Sest selle armu tõttu, mis mulle on antud, ütlen ma
igaühele teie seast, et ta ei mõtleks üleolevalt selle kohta,
mida tuleb mõtelda, vaid mõtleks nõnda, et saaks arukaks sedamööda,
kuidas Jumal igaühele usu mõõdu on jaganud."
Siin ei ole öeldud "selle konkreetse usu mõõdu".
See on oluline erinevus.
Kui oleks "see usumõõt", siis oleks tegu konstantse usumõõduga,
mis saab olla. Ei rohkem ega vähem.
Kui on "usumõõt", siis see vihjab sellele, et on erinevas suurusjärgus
usumõõte, millesse inimesed saavad kasvada.
Usumõõt viitab võimalusele oma senist usumõõtu suurendada.
Tulen selle mõtte juurde osade kirjakohtadega mõne hetke pärast.
Meenutan teile, et tervenemise põhiliseks printsiibiks
on usk sellesse, et mitte miski pole võimatu.
Võtmefaktoriks on saada inimesed seda uskuma.
See on juba raskem teema.
Tänapäeva loogika on rohkem Aristotelese filosoofia lähedal,
öeldes, et kui mingi õpetus pole käega katsutav ning loogiline,
on see meie jaoks tähtsusetu teema.
Võta näiteks tervenemise teema, siis see tundub juhuslik:
mõned saavad terveks, teised mitte.
Kuid tegelikkuses on tervenemisel ka metodoloogia,
mis on kõrgelt üle inimloogika, inimmõistuse.
Tervenemise loogika on üleloomulik loogika, ja see ei lähe meile
tuttava loogikaga kokku, see tundub ebaloogiline.
Vahest tundub üleloomulik loogika subjektiivne, kaootiline,
tundub, et Jumal on ebaõiglane.
Kõik, mida meie loogika vaidlustab Jumala suuremas loogikas,
püüame kuidagi välja vabandada või eirata.
Olen veendunud selles, et kõigil peale Jeesust elavatel inimestel
ja algkogudusel oli terve pilt üleloomulikust tervenemisest.
Usun, et kui inimeste usk hakkas kõikuma ning tehti kompromisse,
hakkas ja üleloomulik tervenemine vähenema ning see viis nähtuseni,
mil inimesed hakkasid otsima põhjendusi sellele,
miks tervenemine ei saanud aset leida.
Üks nendest meetoditest oli süüdistamine.
Aadam süüdistas Jumalat ning Eevat.
"Naine, kelle Sa mulle andsid, andis mulle keelatud vilja ja ma sõin.
Ja muide, Sina andsid ta mulle!"
Aadamal oli kaks põhjust, miks pattulangemine polnud tema süü.
Inimloomuses on just sedamoodi süüdistada.
Kui tervenemine ei allu meie loogikale, siis ütleme:
"Jumal ei tegutse enam selliselt."
Tegutseb küll!
Usun, et oleme sisenemas aega, mil tervenemine
ja imed saavad plahvatuslikult kasvama.
Lausa sellisel tasemel, mida pole 50 aastat nähtud.
Imede ja tervenemiste plahvatus. Usun, et see saab olema hämmastav.
Markuse 9:23 - kõik on võimalik sellele, kes usub.
Matteuse 17:20 - ütle sellele mäele: liigu paigast! Ära kahtle usus,
siis see sünnib. Miski pole teile võimatu.
Markuse 11:20-26:"Ja Peetrus, kes mäletas, ütles Jeesusele
Rabi, vaata, viigipuu, mille sa needsid, on ära kuivanud!”
Ja Jeesus vastas neile: Olgu teil usku Jumalasse!
Tõesti, ma ütlen teile, kes iganes ütleb tollele mäele:
Kerki ja kukuta end merre!” ega kõhkle oma südames vaid usub, et see,
mis ta räägib, sünnib, siis see saabki talle!
Seepärast ma ütlen teile: Kõike, mida te iganes palves endale palute
- uskuge, et te olete saanud, ja see saabki teile! Ja kui te olete
palvetamas, siis andke andeks, kui teil on midagi kellegi vastu,
et ka teie Isa taevas annaks teile andeks teie eksimused.
[Kui te aga ei anna andeks, siis ei anna ka teie Isa, kes on taevas,
teie eksimusi teile andeks.]”
Markuse 11. peatüki tuum on motos:"Anna andeks!",
sest vastasel juhul on kogu ülejäänu selles salmis mõttetu.
Andesta, palveta, võta vastu ja saa ise.
Kui loed raamatut "Saladus", siis see pole küll saladus,
aga kui ütled, et miski on saladus, siis see müüb.
Selles raamatus täägitakse ka Markuse 11. peatüki salmist:
kui sa palud ja usud ning saadki vastuse, siis saa hakkadki saama.
Nende idee on, et palu universumilt, kes on valmis sind kõiges aitama.
Et palu ja usu, et sa oled selle juba saanud ning siis sa oledki selle
saanud ja seejärel saad selle.
Kuid see raamat jätab kaks mõtet välja: selles samas kirjakohas ütleb
Jeesus:"Uskuge Jumalasse!" Jeesuse nime muidugi ei mainita.
Omage usku Jumalasse.
Teiseks, andke andeks. Seda ka raamatus ei mainita,
et me peame andestama, et imed ja tervenemised ning vastuste saamine
meie eludes aset leiaksid.
Maailmas, nagu kurat tegi Jeesusega mäetipus ning Aadama-Eevaga,
kasutab kurat pooltõdesid.
Ta tsiteerib pooltõdesid.
Kui räägin New Agei harrastanud inimestega ja nõidadega,
siis nad tsiteerivad Piiblit, kasutades selleks pooltõdesid.
Ütlesin: kuid jätate ju pool välja! Tsiteeri tervet kirjakohta!
Siis vaatame Piiblit ja ütleme: oo, ma ei teadnud, et Piibel seda ütleb!
Kui saad tervikule pihta, siis mis sa sellega edasi teed?
On vaja meiepoolset otsuse tegemist.
Kui kasvasin üles ühes kristlikus denominatsionis, siis seal õpetati,
et tervenemine võtab aega, kuid ime on momentaalne.
Arvan, et selles on mingi tõetera sees, kuid ma ei usu,
et Piibel seda mõtet toetab.
Kui Piiblist seda teemat uurida, ma alati püüan leida põhjuseid
sellele, miks mõned tervenemised sünnivad kiriesti ja teised mitte,
kuid kui Piiblit lugeda, siis seal toimuvad imed-tervenemised kiiresti!
Jeesus tervendab momentaalselt inimesi!
Siis ma mõistsin, et aja mõiste ei ole imede ja tervenemiste puhul
põhiliseks tunnusjooneks.
Hakkasin vaatama imesid ja tervenemisi Piiblis ja nägin,
et tervenemine ehk kreeka keeles sodzos - türanni käest vabastamine.
See tähendab, et miski on sinust eemaldatud.
Seepärast ütleb Piibel Uues Testamendis päästetud saamise kohta
samuti sodzos - see on tervenemine.
Samuti vabaks saamine on Uue Testamendi kreeka k sodzos,
kuna vabanemise käigus eemaldatakse mingi osa pimedusest meist.
Pääste on türanni ehk patu eemaldamine meist,
vabanemine on deemonliku meelevalla eemaldumine meist.
Kuid ka deemonitest vabanemist nimetab Piibel tervenemiseks.
Siit järeldame, et tervenemine on millegi eemaldamine:
see võib olla bakter või viirus, deemon, konkreetsed patud.
Millegi eemaldamine, mis "kõdundab" seda, kelleks ja milleks on Jumal
sind siin maailmas loonud.
Tervenemine on selle takistava faktori eemaldamine:
näiteks infektsiooni.
Mõtle asjadele, mida Piibel nimetab.
Kuid mis on siis imed?
Imed on alati millegi loomine.
Imed on millegi loomine või looming, ehk täiendus või lisa millelegi,
mis sul juba on, või taastavad seda, mida sul pole.
Näiteks puuduva neeru üleoomulik loomine.
Nüüd sul on neer, mida sul varem polnud.
Või silmanärvi uue loomine sinna, kus oli varem vigane silmanärv.
Ime on millegi lisamine, millegi loomine,
samal ajal kui tervenemine on millegi eemaldamine, mis sind rõhub.
Tervenemine ja ime.
Vaatame kümmet pidalitõbist Luuka 17. peatükis, kes Jeesuse juurde tulid.
Kümme haiget tulid Jeesuse juurde ja said terveks.
Kuid üks neist, kes oli pidalitõvest tervenenud,
tuli Jeesuse juurde, andis au Jumalale ning läks ära,
olles saanud füüsiliselt terviklikuks.
Kui mõistad pidalitõbve haigust, siis see köndistab inimese,
süües ta sõrmi või nina, pöidlad või varbaid. See sööb nahka.
Terviklikuks saamine selles kontekstis tähendas,
et puuduv nina loodi asemele, poolikud sõrmed paranesid.
Sind on tehtud füüsilisel terviklikuks,
viidud sellisesse olekusse, millesse sind algselt loodi.
Tervenemine toimus ülejäänud 9 pidalitõbise puhul,
kuid ühe pidalitõbise puhul, kes austas Jumalat,
toimus terviklikuks saamine.
Imed on millegi lisamine või mingi olemasoleva asja asendamine.
Vahest mõlemat.
Näiteks neeruvähi puhul võib vähk olla koos ühe neeruga eemaldatud,
kuid haigel on seejärel vaja uut neeru, mis tema ihu taastaks.
Siin võib olla kaks asja korraga: kõdunenud organi eemaldamine
ning kõdunenud organi asendamine uuega.
Ehk siin on kaks protsessi, mis toimuvad samaaegselt.
Imede ja tervenemiste puhul on veidi samamoodi,
need vajavad kahte erineval tasemel olevat usku.
Vaatame seda tõde Piiblist.
Vaatame asju, mis inimesi segadusse ajavad.
Vahest mul palutakse kellegi eest palvetada, kes on ärritunud,
öeldes, et käis kuskil koguduses altari ees pastoriga palvetamas,
saamata terveks ning sai kommentaari, et tema ei uskunud piisavalt.
Kuulen seda sageli, eriti siis, kui tervenemise palveid tehakse.
Kindlasti on osadel juhtidel siin sama kogemus.
"Mulle öeldi, et mul pole piisavalt usku."
Piiblis räägitakse kolmest viisist, kuidas inimese usk töötab,
et ime või tervenemine toimuks.
Esiteks, algataja/sütitaja usk.
Mina tulen sinu juurde ja palun luba su eest palvetada. Ma algatan asja.
Jah, Jumala Vaim õhutab mind selleks, kuid füüsilises maailmas
algatan seda asja mina.
Näide Luuka 13:11:"Ja vaata, seal oli naine, kel oli haiguse vaim
kaheksateist aastat ja kes käis kõveras ega saanud ennast
päris sirgeks ajada. Teda nähes kutsus Jeesus ta enese juurde ja ütles talle:
Naine, sa oled lahti oma haigusest!”
Ja ta pani käed tema peale ja otsekohe ajas naine enese sirgeks
ja ülistas Jumalat."
Mis on siin probleemiks?
Jeesus näeb Jumala templis naist, kes on kõveras ega suuda sirgelt seista
ja ütleb talle:"Aitab! Oled olnud 18 aastat kõveras! Sellest aitab!"
Jeesus paneb naisele käed peale, naine sirutab end ja kiidab Jumalat.
Naise usust ei räägita siin midagi.
Jeesuse usk tervendas selle naise.
Teine näide Markuse 5:1, kus Jeesus ajab mehest rüvedad vaimud välja.
Rüvedate vaimude pealik Leegion anus Jeesust, et Ta ei käsiks neil mehest
väljuda. Jeesus käskis mehel saada terveks,
sodzos ehk deemonite eemaldamine.
Jeesus ütles sellele mehele:"Mine koju omade juurde ja kuuluta neile,
mida kõike Issand sulle on teinud ja et ta sinu peale on halastanud!”
Deemonitel polnud usku. Mehel polnud usku, deemonid ei tahtnud lahkuda.
Jeesus on taas tervenemise algataja.
Üks teine juhtum on vaieldamatu - Naini noormees Luuka 7:12:
"Aga just siis, kui ta linna väravale lähenes, kanti välja surnut, "
Vähem usku ei saa kellegil olla.
See surnud mees viiake linnast välja. See mees oli oma lesest ema
ainuke poeg, Issand nägi teda ja oli ema suhtes kaastundlik.
"Ja ta astus ligi ja puudutas surnuraami, mispeale kandjad jäid seisma.
Ja ta ütles: Noormees, ma ütlen sulle, ärka üles!”
Ja noormees ärkas üles.
Selles mehes polnud usku, kuid ta äratati surnuist üles.
See oli taas algataja usk, mis selle ime korda saatis.
Piiblis on veel selliseid näiteid.
Algataja ehk see, kes palvetab, omab piisavalt usku,
et teine saaks terveks. Algataja usk.
Teiseks, vastuvõtja usk.
Näiteks sa oled haige ja lähed teenistusel kellegi juurde ja palud,
et sinu pärast palvetataks. Sina küll algatad palvetamise,
kui oled samal ajal tervenemise vastuvõtja.
Näide: Matteuse 9. ptk, kaks pimedat meest lähevad Jeesuse juurde,
hüüdes Talle:"Halasta meie peale, Taaveti Poeg!"
"Siis ta puudutas nende silmi ja ütles: Teile sündigu teie usku mööda!”
Jeesus ei öelnud, et Tal on piisavalt usku selleks, kuigi Tal oli seda.
Siin oli küsimus pimedate usust, mis oli piisav nende tervenemiseks.
Vahe on selles, et kui sul on väheke usku, siis hakkad väheke paremini
nägema, kui sul on palju usku, hakkad palju paremini nägema.
Nägemine taastub vastavalt sinu usule.
Kui palju usku oli kahel pimedal mehel?
Vastavalt nende usumõõdule.
Johannese 5. peatükk räägib halvatust Betsaida tiigi ääres.
Jeesus küsib temalt, kas ta tahab saada terveks.
Mees vastab, et loomulikult, kuid keegi ei pane mind vette.
Jeesus ütleb:"Olgu, võta oma voodi ja kõnni!"
Mis oleks juhtunud, kui halvatu poleks püsti tõusnud ja
oma voodiga kõndima hakanud? Mitte midagi!
Kes selle mehe usu aktiviseerumise eest vastutas?
Halvatu ise, kes ütles: olgu, ma teen seda!
Ja ta tõusis ja kõndis oma voodiga.
Selles loos on oluline vastuvõtja usk.
Luuka 8. peatükis on veritõbise naise lugu.
Naine puudutas Jeesuse kuube.
Järgmisena tervendas Jeesus Jairuse tütre. Rahvahulk tungles Ta ümber.
Jeesus kõnnib rahvahulgas ja tunneb, kuidas vägi Temast väjub,
kui naine tema kuube puudutab.
Jeesus küsib:"Kes puudutas mind?" Naine vastab:"See olin mina."
Jeesus ütleb:"Tütar, sinu usk on su päästnud, mine rahuga!”
Siin on nii algataja kui ka vastuvõtja usk.
Kolmandat viisi, kuidas imed ja tervenemised toimuvad,
kutsutakse vahest Jumala au mulliks.
Mina nimetan seda ühiseks osaks.
Las ma loen teile, te ei usu, et see on Piiblis.
1 Korintose kirjas kasutab Paulus sõna "sina", kusjuures mitmuses.
85% juhtudest, kui Paulus kasutab sõna "sina", on see mitmuses.
Mitte, et Paulus räägiks ühe isikuga, vaid mitmega.
1 Korintose 6:15 kasutatakse sõna "sina" mitmuses.
Selgitan veidi.
Teie, kes pole USA lõunaosariikidest, ei tea ehk,
et me kasutame sõna yall ehk te kõik.
Kuid see sõna ei tähenda absoluutselt kõiki,
vaid näiteks kõik teie siin esireas, mitte kõik siin ruumis.
See võib tähendada teie kõik abielupaarid jne.
Yall on seega nagu limiteeritud mitmus.
Kuid meil on ka täielik mitmus ehk siis me ütleme, et kõik teie siin
ruumis, ma räägin teiega. Selle kohta ütleksid lõunast
pärit ameeriklased all yall ehk teie kõik.
Just seda Paulus siin mõtlebki.
Loen nii, nagu Paulus seda USA lõunaosariigist tulevana räägiks:
"Kas (teie kõik) ei tea, et teie ihud on Kristuse ihu liikmed?
Kas ma võiksin siis võtta Kristuse liikmed ning
teha nad hoora liikmeteks? Ei mingil juhul!
Või kas (teie kõik) ei tea,et see,kes hoiab hoora poole, on temaga üks ihu?
Sest nagu Jumal ütleb: Need kaks saavad üheks.”
Aga kes hoiab Issanda poole, see on temaga üks vaim."
Salm 19:"Või kas (teie kõik) ei tea, et teie ihu on teis oleva
Püha Vaimu tempel, kelle (te kõik) olete saanud Jumalalt,
ning et (keegi teist) ei ole iseenese päralt?
Sest (kõik teist) olete kallilt ostetud.
Austage siis (igaüks teist) Jumalat oma ihus!"
Ühises tervenemises on kõik kõiges ehk terviklik tervenemine.
Kustkohast võiks selle kohta leida näiteid?
Luuka 5. peatükis lastakse üks halvatu katuselt alla.
Tuba on rahvast täis, seal on varisere, kirjatundjaid.
Nad olid muide haiged. Piibel ütleb, et Jumala vägi oli kohal,
et neid tervendada, kuid keegi ei saanud terveks.
Ainult see halvatu, kes katuselt alla lasti.
Siin öeldakse midagi väga huvitavat.
Jeesus vaatas seda kõike.
Olen alati hämmingus sellest, et Jeesus ei öelnud:"Oodake!
Mis hääl see veel on," kui nad katusekivid lahti võtsid.
Ta ei ütelnud:"No kuulge, täna on sabat! Te rüvetate ennast!"
Ma mõtlen, et Jeesus oli nagu vana rahu ise.
Luuka 5: 20:"Ja nende usku nähes ütles Jeesus: Inimene,
sinu patud on sulle andeks antud!”
Salm 24:"- ta ütles halvatule - ma ütlen sulle: Tõuse püsti,
võta oma kanderaam ja mine koju!”
Kuid võtmesalmiks on salm 20: "Ja nende usku nähes...."
Nende usku! Ühine osa ehk ühtne usk.
Kõigi usk, mis on koondunud ühiseks eesmärgiks konkreetseks hetkeks.
Kusuures neil polnud variseride jaoks usku, vaid noore mehe jaoks.
Tänu nende ühisele usule sai noormees terveks.
Jätame ühise usu liiga sageli tähelepanuta.
Eile õhtuses jutluses, kui räägiti Jumala au mulli sisse minemisest,
siis minu jaoks tähendab see sisenemist ususfääri,
kus Jumal tegutseb.
Liitu selle usuga, milles Jumal liigub.
Siin on vägi, mis tahab tervendada. Ühine usuga, mis seda kannab.
Siis on olemas ka anti all yall ehk mitte kellegi usk
või kõigi uskmatus.
See oli Naatsaretis, Jeesuse kodulinnas.
Markuse 6:5:"Ja ta ei saanud seal teha ühtegi vägevat tegu peale
mõne põdeja tervendamise, kui ta oli pannud käed nende peale.
Ja ta pani imeks nende uskmatust.
Ja Jeesus rändas läbi ümberkaudsed külad, õpetades inimesi."
Nüüd avastame midagi äämiselt huvitavat: uskmatus oli kohal,
usu puudus oli kohal, kuid samas oli seal piisavalt usku,
et inimesi tervendada.
Kuid uue loomiseks polnud piisavalt usku!
Nüüd mõistame, et imede sünniks on vaja suuremat usku,
kui tervenemise jaoks.
Suuremat usku imede jaoks kui tervenemiseks.
Seepärast ongi tähtis viibida koos teiste kristlastega.
Sest teie usk ühineb.
Siis oli noor tüdruk, kes suri. Jairuse tütar, Markuse 5. ptk.
Jeesus näeb, et ta on surnud, kuid ütleb, et tüdruk "magab" ehk
tema vaim pole temast lahkunud. Kuid väliselt oli ta surnud.
Jeesuse üle naerdi, mis näitab, et nendes oli uskmatust.
Mida Jeesus teeb?
Käsib teistel majast väljuda ning palvetab apostlitega tüdruku pärast
ning tüdruk ärkab ellu.
Usun, et siin on üks vaimulik seaduspära, mida sageli eirame.
Miks ta käsib teistel majast väljuda?
Sest lapsega pidi sündima loov ime, kuid seal oli inimesi,
kes sellesse ei uskunud. Saame ka ühe teise asja teada.
Õpime seda selles loos ning ka Jeesuse kodulinna Naatsareti loos.
Ja see on see, et uskmatus pole neutraalne või null.
Sageli arvame, et uskmatus on null.
Tegelikkuses on uksmatus nagu krüptoniidi kivim -
see imeb ja õõnestab selle, mida usk tekitab.
Kui uskmatus eemaldada, siis jääb alles usk ehk pluss (ja mitte null).
Uskmatus pole seega null.
Naatsareti loost ja praegusel hetkel õppisime midagi.
Ütleme näiteks, et on vaja 100 ühikut usku,
et tervendada minu ees seisev inimene.
See inimene omab 100 ühikut ja saab terveks.
Või on minul 100 ühikut usku ning inimene saab terveks.
Või on meil mõlemal 50 ühikut usku ning see inimene saab terveks.
Või on minul 25, haigel 25, sul on 50 ning ühine usk
ehk inglise k all yall on 100 ning inimene saab terveks.
Kuid kui meil kõigil on eelmainitud ühik usku, kuid meie hulgas on
veel 10 inimest, kelledel kõigil on 5 ühikut uskmatust.
See teeb kokku 50 ühikut usku röövivat uskmatust.
Sellepärast käskis Jeesus uskmatust omavatel inimestel majast väljuda,
et imeks vajalik usumõõt ei saaks vähendatud teiste uskmatusega.
Nüüd mõtled: mis see veel on?
Need on vaimumaailmas kehtivad seadused,
ja seda hoolimata piiridest.
Isegi kui seal on 20 cm kipsi või kivi,
või telliskivi või soojustust,
siis need eemaldatakse piirist väljapoole.
Selle piiri sees, kuigi deemon võib käia sisse-välja,
siis nad on sellest piirist väljas, sina oled nende piiride sees.
Nüüd oled kaitstud.
Miks neil seal turvaline olla oli?
Sest see oli deemonlik - deemonid ei taha inimestest välja minna.
Sest neil pole mingit garantiid, et nad tagasi sisse pääsevad.
Deemonlikud jõud inimese sees, juhul kui nad seal olid,
lükati sellest piirist välja. See põhjustas kahte asja:
see viis deemoni väljapoole piiri, teiseks eemaldas see uskmatuse,
et ühtsus võiks sündida.
Miks Ta mõned inimesed sinna ruumi kaasa võttis?
Sest neil oli usku, ja Tal oli usku ning
tüdruk äratati surnust üles.
See ühendatud olemus.
Usun, et tuleb aeg, mil Jumal tahab,
et palume uskmatutel lahkuda.
Selleks on julgust vaja, et seda teha.
On olemas püha testosteroon, mida kõik võivad omada,
nii mehed kui naised.
See on tulemas.
Markuse 9 on kurjast vaimust vaevatud poiss.
Jüngrid ei suutnud deemonit välja ajada.
Isa ütles: viisin poisi Su jüngrite juurde, nad ei saanud hakkama,
toon ta Sinu juurde, ehk Sina suudad seda teha.
Jeesus ütles: kui sa usud, siis kõik on võimalik!
Isa ütles: ma usun, aita mu uskumatust!
Ta ei öelnud, et tal on uskumatus: ma ei usu, et sa seda suudad!
Ta ütles: mul on natuke usku ja kui sellest ei piisa,
anna mulle see, mis on puudu!
Kui on vaja 100 mõõtu usku ja mul on 25 mõõtu usku,
mul on 75 mõõtu usku puudu,
siis Jumal, anna mulle see, mis puudu on,
mis on vaja, et mu poeg terveks teha. Anna mulle see, mis on puudu!
Huvitav on see: mulle meeldib lugeda valgustatud Piiblit.
See annab sulle informatsiooni.
See tähendab, et mõtled selle üle, mida lugesid.
Isa hüüab: ma usun, aita mu uskumatust!
Järgmine salm ütleb, et Jeesus nägi rahvahulka kokku jooksmas.
Ta sõitles rüvedat vaimu ja see lahkus.
Pead mõistma seda: Jeesus on siin, isa on siin,
poiss on siin, inimesed tulevad.
Jeesus hakkab poisi eest palvetama, Ta näeb inimesi tulemas.
Ta ei oota, kuni nad sinna jõuavad. Miks?
Sest uskumatus on tulemas.
Ma teen selle parem kohe ära, enne kui krüptoniit siia jõuab.
Kui Ta nägi inimesi enda poole jooksmas,
siis enne kui nad kohale jõudsid.. Kui seda loed, siis mõtled:
appi, enne kui nad kohale jõudsid. Seal ei ütle:
kui Ta nägi neid jooksmas, siis Ta ootas nad ära ja
siis tervendas poisi.
Kui Ta neid jooksmas nägi, enne kui nad sinna jõudsid,
tervendas Ta poisi.
See uskmatuse probleem on üks põhilisemaid probleeme selles,
mis koguduses praegu toimub.
See krüptoniidiprobleem.
See probleem, et Jeesus ei saanud teha imesid nende uskmatuse pärast.
Ta tervendas Naatsaretis ainult mõned haiged nende uskmatuse tõttu.
See üldine uskmatu loomus selles linnas
takistas asjadel sündimast.
Siin ruumis võib ka olla üldine uskmatus ja
ja see takistaks asjadel juhtumast.
See uskmatus.
On veel üks probleem - see on võidmise tase.
On olemas suurem määr.
Vahel kutsutakse seda järguks või tasemeks.
Kui Ristija Johannes Jeesust nägi ja ta ütles:
"..kelle jalatsipaelagi ei kõlba ma lahti päästma."
Üks, kes on minust vägevam.
See termin viitab kellelegi, kes on kõrgemal tasemel kui mina.
Otsene tõlge: keegi, kes on minust kõrgemal auastmel.
Mõnede Piiblite viidetes isegi mainitakse seda.
Peame mõistma, et on inimesi, kel on suurem usumõõt ja
on inimestele antud usuande, mis on ebatavalised.
Siis on veel üks teema: süsteem ja struktuur.
Matteuse 8, väeülem tuleb Jeesuse juurde ja ütleb:
ma tahan, et sa mu teenri terveks teed.
Jeesus ütleb: ma lähen. Väeülem vastab väga ebatavaliselt.
Mitte keegi pole nii vastanud. Jeesus ütles: ma lähen,
tule, lähme juba!
Mitte keegi polnud nii vastanud - väeülem ütles:
Issand, ma ei ole seda väärt, et sina mu katuse alla tuleksid.
Ütle ainult sõna!
Ütle ainult üks sõna ja mu teener paraneb!
Minagi olen ju inimene meelevalla all, aga minu käsu all on sõdureid
ja kui ma ütlen ühele: "Mine ära!", siis ta läheb, ja teisele:
"Tule siia!", siis ta tuleb, ja oma teenijale: "Tee seda!",
siis ta teeb."
Aga seda kuuldes Jeesus imestas ja ütles neile, kes temaga kaasas käisid:
"Tõesti, ma ütlen teile, nii suurt usku ei ole ma leidnud Iisraelis ühelgi!"
Kõigepealt, Jeesus imestas siin.
See tähendab, et on hea, kui Jeesus hämmastub.
See on hea asi.
Kellele teile meeldiks, et mõtlete välja midagi nii head,
et Jeesus ütleks: ossaa!
Nii et teame, et see oli väga tähendusrikas.
Peame sellele tähelepanu pöörama, sest see oli ainus kord,
kui Jeesus nii tegi.
Mis selles nii erakordset oli, et see Jeesuse hämmastama pani?
Me ei pane seda tähele, kui me tähelepanelikud pole.
"Nii suurt usku pole ma varem näinud!"
Sõna "usk" siin, mis Jeesus kasutas, tähendab mõista süsteemi.
Ma pole veel kedagi kohanud, kes mõistab vaimset süsteemi nii,
nagu see mees.
Sul võib olla usumõõt, mis sulle antud on.
Sul võib olla usumõõt, mis on and.
Sul võib olla usumõõt, kuna usud kogu Pühakirja.
Kuid sul võib olla teatud usumõõt, kuna sa mõistad süsteemi.
Olen inimeste juures märganud..
Loomulikult koerte või hobuste juures ma seda märganud pole.
Olen märganud, et need, kellele annid on lihtsalt sülle kukkunud,
need annid kõiguvad.
Nad on üleval, ja siis all.
Kui neil hästi läheb, siis nende usk on tugev,
kui neil nii hästi ei lähe, siis nende usk on nõrk.
Neil on karuselli moodi usk.
Olen veel märganud: neil, kes süsteemi mõistavad,
ei ole karuselli moodi usk.
Nad mõistavad, et see ei tulene neist, vaid asi on süsteemis.
Sest mina olen mees, kes on meelevalla all.
Mina olen inimene, kelle sees on Jeesuse meelevald.
Ma olen inimene, kelle sees on Jumala Vaim,
kes Kristuse surnuist üles äratas.
Mul on meelevald, mis on antud mulle Jumala poolt.
Ütleksin, et see on nii.
Süsteem - kui mõistad süsteemi, siis näed selles järjepidevust.
Jeesus mõistis seda süsteemi, Ta lõi selle süsteemi.
Ta teadis, hoolimata sellest, mis Ta tundis:
ma tean, et mind lüüakse risti, et nad võtavad mind kinni,
ma ei saa Jeruusalemma minna, sest see oleks liiga vara,
nad teeksid minust kuninga..
Ta mõistis, mis kõik toimumas oli, ja kõige selle keskel
Ta ikka tervendas edasi.
Inimesed puudutasid Teda. See teenija sai terveks.
Inimestel, kel polnud sõrmi, kasvasid sõrmed,
kel polnud jalgu, kasvasid jalad,
kel polnud silmi, silmanärve, need loodi uuesti.
Haiged saavad terveks jalutud kõnnivad,
vigased saavad terveks, pidalitõbised saavad puhtaks,
surnud ärkavad üles, deemonid aetakse välja.
Kõige selle keskel, mis toimus, jätkas Ta samamoodi,
sest Ta tundis seda süsteemi.
Me peame seda süsteemi mõistma.
Nähtamatu süsteem, mis on palju olulisem nähtavast süsteemist.
See kestab kauem, see tekkis varem.
See oli olemas enne sind ja jääb ka peale sind.
Ühel päeval ühined sellega, kuid samal ajal
sina ei määratle seda.
Piiblis pole ühtegi kohta, kus öeldakse:
inimene surmas 800 inglit tol päeval.
Miks?
Sest nähtamatu süsteem on füüsilisest süsteemist palju kõrgem.
Sellepärast ongi kirjas: Issanda ingel hukkas 30 000 meest.
Kuskil ei öelda: inglit vigastati.
Nagu ma eile mainisin, et keegi ütles:
Jaakob maadles temaga kogu öö, nagu Jaakob ja ingel
oleksid jõu poolest võrdsed.
See on mõttetu jutt! Hea väljend jama kohta.
New Englandis aga öeldakse: see lihtsalt pole tõde!
Ingel vaid puudutas ta puusa ja see oli juba paigast ära.
Tore, et ingel ta südant ei puudutanud.
Ta lihtsalt annab Jaakobile teada:
isegi su suurima jõu ja vastupidavuse juures
pole kontroll sinu käes.
Nähtamatu maailm on kaugeltki üle nähtava maailma.
Kui me seda usume ja seda süsteemi mõistame,
näeme suuri muutusi selles, mis Jumal teeb.
Kinnitame Jumala õigsust seeläbi, et tegutseme Ta Sõna põhjal.
Meie tahtest on saanud Tema tahe.
Mis veel enam: meie usk on selles, et Ta viib oma Sõna ellu.
Kui mu poeg, Mica oli noorem, väga tugeva tahtega, 8aastane.
Ta oli väga tugeva tahtega.
Kuid see ei teinud tema tahet kõrgemaks minu tahtest.
Peame mõistma, et mu poeg pidi kohandama oma tahte minu tahte järgi.
Minu tahe peab olema kooskõlas Jumala tahtega.
Mica peab mõistma, et mina olen tema üle.
Mina pean mõistma, et Jumala meelevald on minu üle.
Selles protsessis, kui seda teeme, laseme Jumalal enda eest seista.
Ma ei saa osta Micale autot, mida ta tahab,
kui tean, et ta end sellega surnuks sõidab.
Kui ta aga juba sõita oskab, siis hangin selle parema meelega,
sest ta kasutab seda targasti
ja teiseks ei pea ma teda siis enam trenni viima.
Mõlemale kasulik olukord.
Jumalaga võib-olla pole nii, sest Ta võidab alati.
Kuid samal ajal võime võita Temas. Sest meie tahe muutub Tema tahteks
ja usume, et Ta teeb seda, mis Ta on öelnud.
Lapse elus tuleb aeg, mil ta esitab sulle väljakutseid.
Ühel päeval ütles Mica mulle: sa ei saa mind sundida!
Tõesti?
Mu vanem poeg Aaron ütles sama: sa ei saa mind sundida!
Vahel ütleme seda Jumalale: sa ei saa mind sundida!
Teisisõnu: sul pole väge!
Kui usume, et Jumalal on vägi, et Tema tahe on meie tahtest kõrgemal,
siis näeme pidevalt kõikvõimalikke imesid, tunnustähti, tervenemisi.
Kuidas me selle saame? Kuidas me usumõõtu suurendame?
Kuidas jõuame sellest, et Jeesus ütleb: te nõrgausulised!
Pange tähele, mitte: "oh teid, te ilma usuta"
ega kindlasti mitte "oh te uskmatud"!
Kuidas jõuame sellest: "oh teid nõrgausulisi",
selleni, et Jeesus ütleb: sellist usku pole ma kunagi näinud!
Mõned punktid, sellega lõpetame:
1. Jeesuse elu, Roomlastele 5:10.
Meid lepitati Jumalaga Jeesuse vere läbi,
kui palju enam meid päästetakse tema elu läbi nüüd.
Kui palju enam?
Rohkem kui lepitus Jumalaga?
Jah, on olemas sodzos - hirmuvalitseja käest vabastatud
Tema elu läbi. Meid vabastatakse türanni käest.
Tema elu näitab meile, kuidas hirmuvalitseja käest vabaks saada
selles elus.
Lepitus Jumalaga annab meile igavese elu,
kuid päästetud türanni käest, vabastatud laostaja, tapja,
varastaja, hävitaja käest.
Mõistame seda Issanda elu läbi.
2. Jeesuse elu osaks oli paastumine. Ta paastus.
Ma ei ütle, et tee 40-päevane veepaast ega
ka mitte 2-päevane veepaast.
Ütlen vaid, et lase Jumalal end juhtida ja
asjad juhtuvad, asjad muutuvad.
Ütlen aga seda:
paastumine ei pannud Jumalat kedagi tervendama,
pärast seda kui paastusin.
Kuid see eemaldas mu elust asjad, mis takistasid Jumalal tegutsemast.
Minu elus eemaldas paastumine vaigu mu kõrvadest,
soomused mu silmadelt, paastumine eemaldas mu lihalikkuse.
Paastumine eemaldas asju mu elust.
Seepärast andiski Jeesus 3 käsku: kui palvetad, paastud, annad.
Ta ei öelnud, et võid valida.
Kui palvetad, siis murrab see vaimu, sellest saab vaimne alistumine.
Kui paastud, murrab see liha. Kui annad, murrab see hinge.
Seetõttu armastab Jumal rõõmsat andjat,
sest see on emotsioonidest.
Ütled: tean, et pean seda tegema, see on õige ja sul on sellest rõõm.
Need on vaimsed tavad: palve, paast, eraldatus, vaikimine, andmine jne.
Kõik need murravad midagi me elus, mis takistavad Jumalal meie kasuks
tegutsemast.
Just nagu, kui annaksin pojale auto teades, et see tapab ta,
sest ta sõidab hullumeelselt. Mitte päriselt,
kuid kui see oleks nii. Saate mu mõttest aru?
Vaimsete distsipliinide läbi eemaldame asjad,
mis takistavad Jumalal meile andmast asju,
sest Ta armastab meid liiga palju.
Ajaloos on mitmeid näiteid, Jumal ütleb:
ma näitan sulle, mis juhtub, kui su elus puuduvad vaimsed harjumused.
Seetõttu näemegi inimesi langemas ja asjad juhtuvad.
Pärast seda, kui Jeesus paastus, ütleb Luuka 4:1:
"Jeesus aga, täis Püha Vaimu, tuli tagasi Jordani äärest,
ja aeti Vaimu läbi kõrbe." Jeesus sai täis Püha Vaimu Jordani ääres.
Luuka 4:14, pärast paastumist ja kiusatusi:
"Jeesus tuli Vaimu väes tagasi.."
Ta läks sinna täis Püha Vaimu ja tuli tagasi Vaimu väega.
Paastumisel on suur osa selles.
Me eluviis - palve, paastumine.
"See sugu ei lähe välja muu kui palve ja paastumisega."
Kus suuremate imede, tervenemiste jaoks on vaja suuremat usku.
Võime teha, mida tegi see isa: ma usun, aita mu uskmatust!
3. Kasvata mu usku, kasvata mu usumõõtu.
Aita mind, Jumal! Kui inimeste eest palvetan,
siis tean, et sa tervendad nad.
Tean, et sa suudad tervendada, kuid vii mind sinna,
kus tean, et sa mitte vaid ei suuda, vaid ka teed seda!
Apostlite teod 6. Las need, kel on annid,
panevad oma käed su peale.
Nad ütlesid: me pühendume palvele ja sõna teenimisele,
nii et paneme oma käed te peale ja teeme seda.
"Nad valisid Stefanose, mehe täis usku ja Püha Vaimu.
Nad valisid ka Filippuse, Prokorose, Nikanori, Timoni, Parmenase,
Nikolaose ja panid apostlite ette, palvetasid ja panid käed neile peale.
Salm 7: Jumala sõna levis ning jüngrite arv kasvas väga suureks.
Kuni selle hetkeni lisas Jumal iga päev neid, kes said päästetud."
Pärast seda, kui nende meeste peale käed pandi, ütleb seal,
et jüngrite arv mitmekordistus.
Pöördeline hetk oli siis, kui jüngrid panid oma käed nende peale
ja äkitselt arenesid asjad plahvatuslikult.
Salm 8: "Stefanos, täis usku (ing) ja väge.."
Mis muutus?
Talle pandi käed peale nende poolt, kel oli usk ja vägi.
Ja Jumala Sõna mitmekordistus.
Mida me veel teha saame?
Võime teha asju, mis tõstavad üles. Mida tähendab "üles tõstma"?
See tähendab "jõudu üles ehitama". Kuid see alati viitab ühele teemale.
Kui uurid Piiblit, siis näed.
Me peaksime rääkima ehitamiseks, julgustamiseks ja lohutamiseks.
Kui neid lähemalt vaatame, siis näeme,
et julgustamine eeldab füüsilist reaktsiooni.
Oleme kolmeosalised olendid: vaim, hing ja ihu.
1 Tessalooniklastele 5:23, kuidas peame olema pühitsetud:
vaimu, hinge ja ihu poolest.
Ehitamine, julgustamine ja lohutamine viitavad neile teemadele:
julgustamine käib ihu kohta. Kuidas seda teame?
Sest Paulus ütles: julgustan teid (ing) tooma oma ihud.
Seega teame, et julgustus on seotud füüsilise tegevusega,
mis peab toimuma.
Lohutus käib hinge kohta. Mis sa selle all mõtled?
Keda sa lohutad?
Neid, kes on emotsionaalselt endast väljas,
kes intellektuaalselt ei mõista, neid, kes ei taha teha asju,
mida peaksid tegema.
Lohutad ja aitad neid, aitad neil leida rahu,
et Jumal saaks neid kasutada.
Lohutus puudutab hinge - mõtteid, tahet ja tundeid.
Ehitamine puudutab vaimu.
Vaimu tugevdamine - ülesehitamine tähendab
tugevdada, üles tõsta. Kuid mida tugevdada, ehitada?
Kui vaatame 1 Korintlastele 14:4: "Kes keeli räägib, ehitab iseennast."
Väga hea, see on hea!
Siin ütleb, et kui räägid keeltes, siis tugevdad oma vaimu.
Teate, et on olemas ühine nn te-kõik (all yall).
Te kõigi vaim.
Seega, sama salm, 1 Korintlastele 14:4:
prohvetlikult kõneleja ehitab "teid kõiki" - kogudust.
Prohveteering ehitab üles koguduse vaimu.
Keeltes palvetamine ehitab üles inimese vaimu.
Vaimuannid, 1Korintlastele 14:12: "Nõnda ka teie,
kui te juba nii innukalt taotlete vaimuandeid, siis püüdke,
et teil oleks neid küllaga koguduse ehitamiseks."
Teisisõnu, taotle vaimuandeid, kuid mõista,
et nende ilmnemine on Jumala poolt kavandatud "teid-kõiki" tugevdama.
1Korintlastele 14:26: "Kuidas siis nüüd, vennad? Kui te tulete kokku,
siis on igaühel midagi: on laulu, on õpetust, on ilmutust,
on keelterääkimist, on nende tõlgendamist -
see kõik toimugu ülesehitamiseks." Teie kõigi ühiseks ülesehitamiseks.
Vaimu ülesehitamine ja ülestõstmine - olen märganud,
et liiga vähestel kogudustel on tugev vaim.
Miks?
Sest kui neil on tugev vaim, siis nad on visiooniga kokku liidetud.
Enamustel kogudustel on tugev hing, mis ütleb:
minu tahe sündigu!
Kui neil tugevat hinge pole, on neil tugev ihu.
"Ma ei taha seda, ma vihkan seda autot.
Sinna ma küll ei lähe, nad tahavad ainult mu raha."
Kõiki asju tehtagu usu läbi. Meile kõigile on antud üks osa usku,
see usumõõt võib kasvada.
Uskmatus ei tähenda nulli, see tähendab miinust.
See takistab asjadel juhtumast, mida Jumal tahab juhtumas näha.
Mõnede asjade tervenemiseks või eemaldamiseks on vaja rohkem usku.
Individuaalne ja üleüldine ihu on Jumala silmis kui üks üksus.
Seetõttu kui üks inimene kannatab, kannatame me kõik.
Uskmatus kollektiivses mõttes kahandab kollektiivset usku.
Meie tahame aga usku usu peale.
Usku usu peale.
Siin on täna vägi, et tervendada.
Jumal tahab täna usumõõtu kasvatada.
Siin on tegelikult täna vägi imedeks.
Kuid tunnen, et Issand ütleb järgmist:
Ta tahab, et paluksid Temalt, et Ta su usumõõtu kasvataks.
Paljud teist siin, kes olite konverentsil ja lähete nüüd tagasi
oma kirikutesse, siis muutute oma usuga nakatajateks.
Pange inimeste peale käed, uskuge ja palvetage.
Kuid mõistke süsteemi, ärge laske end mõjutada sellest,
kas see juhtub või mitte. Jumal on su valinud.
Sul võib-olla on usku, võib-olla mitte.
Kuid tea seda: kui sa haigete eest ei palveta, siis su usk ei kasva.
Miks?
See lihtne põhimõte: sellele, kel on, antakse juurde ja
tal on küllalt ja see, kel on, sellelt võetakse ka see, mis tal on.
See põhimõte kehtib igas valdkonnas su elus, Jumalalt.
Palun sul teha täna järgmist: lihtsalt tõuse ja küsi Jumalalt..
Sina ise küsi Jumalalt, mitte mina ei küsi sinu eest.
Sina küsi Jumalalt, et Ta kasvataks su usumõõtu.
Kui sa seda teed, siis Ta annab sulle selle.
Mõned teist hakkavad paremini seda süsteemi mõistma,
mõnede jaoks saab Jumala Sõna elavaks, nii et ütled:
ma mõistan, nüüd ma saan pihta,
sain vaimuliku ilmutuse ja see toimus minu elus.
Kuid paluda Jumalalt, et Ta kasvataks su usumõõtu ja
mõista, et võib-olla lisatakse su usk teiste usule.
Su ees seisab väljakutse: kui keegi su koguduses
palub kellegi tervenemise pärast, siis sul pole valikut
lihtsalt istuda ja pealt vaadata.
Sinu valikuvariant on olla palves nõus ja lõpetada see ning
seeläbi usumõõtu kasvatada või ruumist lahkuda.
Selline on see valik.
Isa, palun Sind, kasvata usumõõtu!
Ja palun, Isa, kasvata minu usumõõtu samuti!
Mina vajan ka usumõõtu, mis on suurem kui see, mis praegu.
Vajan arusaamist, mis on suurem, kui see, mis mul praegu on.
Vajan mõistmist, mis on suurem, kui see, mis mul on.
Vajan tarkust, et mõista Su teid, mis on suurem, kui see, mis mul on.
Vajan kõike, mis Sul on, et mul võiks olla suurem usk.
Palun anna mulle suurem usk, Isa.
Las see saab mulle osaks vastavalt Sinu Sõnale.
Ma tean, et usk tuleb kuuldust ja kuuldu Jumala Sõna kaudu.
Aita mul Jumala Sõnast aru saada, et võiksin seda Sõna oma elus rakendada.
Et selles rakendamises oleks arusaamine,
et ma lihtsalt ei vaataks Su Sõna, aita mul seda endasse ammutada.
Et ma võiksin seda iga rakuga ammutada.
Kasvata mu usumõõtu. Ja kui nemad paluvad koos minuga,
kasvata nende usumõõtu, Jumal.
Palvetage edasi!
Isa, vii meid jõust jõusse, vii meid aust ausse.
Pane mõõdunöör mõõdunööri peale, käsk käsu peale,
et võiksime Su riiki mitte ainult alal hoida,
vaid ka edasi viia.
Las see usk, mille Sa meile annad, oleks Sinule auks ja mitte meile.
Et see oleks Sinu eesmärkide ja mitte meie plaanide jaoks.
Las see tõstab Jeesuse nime kõrgemale,
et iga põlv nõtkuks ja iga keel tunnistaks:
tõesti, Jeesus on Issand, Tema on Messias,
Ta on see tõeline ainus elava Jumala Poeg.
Sinu auks palume kõiki neid asju, kasuta meid, et see võiks sündida
Jeesuse nimel, me palvetame.
Isa, ma palun, et Sa õnnistaksid neid inimesi unenägudega,
nägemustega, et neil lõpuaegadel, mil Sa valad oma Vaimu
kõige liha peale, anna neile nälg enda järele.
Inimestele, kes Sind ei tunne, anna neile nälg Su järele,
igatsus üleloomuliku, kõikvõimsa, kõikjalviibiva, elava Jumala järele.
Kui Sa seda teed, siis anna unenägusid ja nägemusi oma rahvale,
külastusi ja tõlgendusi ja üleminekuid - anna need oma rahvale.
Kõike, mis on Sinu Sõnas, anna seda oma rahvale suuremal määral.
Räägi nendega, kui maailm muutub pimedamaks!
Räägi nendega, kui valitsused kõiguvad.
Räägi nendega, kui majandus on kimbatuses, räägi nendega.
Sina võid neile öelda, mida teha ja mida mitte teha.
Maailm ei oma kontrolli nende raha üle, kui nad kuulavad Sind,
Sina näitad neile, mida teha.
Maailm ei oma kontrolli mitte midagi nende juures.
Kui nad kuulavad Sind, siis Sa ütled neile, mis vaja teha.
Sa oled öelnud, et tahad rääkida, kui kõik see on toimumas,
kui kogu maailm väriseb, kus kõike raputatakse:
ma tahan rääkida unenägudes, nägemustes ja prohvetlikult.
Issand, aita meil see vastu võtta rõõmuga.
Ärge põlastage prohvetiandi.
Uskuda, et Sina, keda me ei näe, võid rääkida elu meisse.
Sa oled reaalne. See, et me Sind ei näe, tähendab vaid seda,
et oleme piiratud selle maise kestaga, selle lihast templiga,
milles me elame.
Kuid Sina oled reaalne, Sa oled seal olemas.
Ühel päeval me näeme Sind, me usume seda,
Su Sõna ütleb seda.
Oled näidanud, et Su Sõna on tõde.
Sündigu see nendele inimestele, Jeesuse pühal nimel, aamen.